《复次前韵奉答白参戎》
明代·江源

百战三边气不衰，久持旌节镇东陲。茅堆败虏心逾壮，烟阁论功鬓未丝。

老我岂朝今日会，识君犹恨十年迟。望山关外明朝别，倚柱停云几度思。

作者简介：明广东番禺人，字一原。成化五年进士。任上饶知县，清讼狱，百姓感服。迁户部主事，历郎中，清慎自持，且有文誉。以忤权贵出为江西按察佥事。综理屯田水利，烛奸刷弊，不动声色。擢四川副使，乞休归，优游泉石，以诗自娱。卒年七十二。有《桂轩集》。